97/425/EY: Neuvoston päätös, tehty 30 päivänä kesäkuuta 1997, luvan antamisesta jäsenvaltioille soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivissä 92/81/ETY säädetyn menettelyn mukaisesti



Virallinen lehti nro L 182 , 10/07/1997 s. 0022 - 0027



NEUVOSTON PÄÄTÖS, tehty 30 päivänä kesäkuuta 1997, luvan antamisesta jäsenvaltioille soveltaa tai edelleen soveltaa tiettyihin erityistarkoituksiin käytettyihin kivennäisöljyihin valmisteveron alennuksia tai vapautuksia valmisteverosta direktiivissä 92/81/ETY säädetyn menettelyn mukaisesti (97/425/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY (1) ja erityisesti sen 8 artiklan 4 ja 6 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), sekä katsoo, että direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä, direktiivin 92/81/ETY 8 artiklan 6 kohdan nojalla neuvoston on viimeistään 31 päivänä joulukuuta 1996 tarkasteltava tilannetta komission antaman kertomuksen perusteella, jäsenvaltiot ovat ilmoittaneet komissiolle aikomuksestaan soveltaa edelleen tiettyjä, niiden verolainsäädännössä jo säädettyjä tällaisia vapautuksia valmisteverosta tai valmisteveron alennuksia tai ottaa käyttöön uusia vapautuksia tai alennuksia, joihin 8 artiklan 4 kohdassa säädettyä menettelyä olisi sovellettava, tästä on ilmoitettu muille jäsenvaltioille, tiettyihin erityispolitiikkoihin liittyvistä syistä tietyt vapautukset valmisteverosta ja valmisteveron alennukset tulisi pitää voimassa 31 päivään joulukuuta 1999 ja eräät muut vapautukset ja alennukset 31 päivään joulukuuta 1998; tulisi antaa säännöksiä niiden jatkamisesta edellä mainittujen päivämäärien jälkeen; komissio tarkastelee säännöllisesti alennuksia ja vapautuksia varmistaakseen, että ne sopivat yhteen sisämarkkinoiden toiminnan ja muiden perustamissopimuksen tavoitteiden kanssa, ja tietyt vapautukset valmisteverosta ja valmisteveron alennukset olisi kumottava 1 päivästä tammikuuta 1998 alkaen, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 ja 6 kohdan mukaisesti ja huolimatta kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY (4) asetetuista velvoitteista seuraavilla jäsenvaltioilla on lupa 31 päivään joulukuuta 1999 saakka soveltaa edelleen alennettua valmisteverokantaa tai vapautuksia valmisteverosta ja jatkaa sen jälkeen niiden soveltamista ilman eri toimenpiteitä kahden vuoden jaksoissa, jollei neuvosto yksimielisesti ennen tällaisen kahden vuoden jakson päättymistä komission ehdotuksesta päätä, että jokin tai kaikki nämä poikkeukset on kumottava tai että niitä on muutettava: 1. Belgian kuningaskunta: - julkisen paikallisliikenteen ajoneuvot, - nestekaasu, maakaasu ja metaani, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen. 2. Tanskan kuningaskunta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - kaupallista sektoria koskevat valmisteveron osittaiset palautukset edellyttäen, että nämä verot ovat yhteisön säännösten mukaisia ja että maksetun mutta palauttamatta jätettävän veron määrä vastaa kaikissa tapauksissa vähintään yhteisölainsäädännön mukaisia kivennäisöljyjen valmisteverojen ja valvontamaksujen vähimmäiskantoja, - julkisen paikallisliikenteen ajoneuvot, - dieselpolttoaineen valmisteverokannan alennukset ympäristölle vähemmän haitallisten polttoaineiden käytön edistämiseksi edellyttäen, että tällaiset kannusteet liittyvät vakiintuneesti hyväksyttyihin teknisiin ominaisuuksiin, mukaan lukien tiheys, rikkipitoisuus, tislauspiste, setaaniluku ja -indeksi, ja että alennetut verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 3. Saksan liittotasavalta: - jätteistä saatavien hiilivetykaasujen käyttö lämmityspolttoaineena, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 4. Helleenien tasavalta: - julkisen paikallisliikenteen ajoneuvot, - teollisiin tarkoituksiin käytetyt nestekaasut ja metaani, - kansallisten asevoimien käyttö, - pääministerin kanslian ja kansallisten poliisivoimien virka-ajoneuvojen voimanlähteenä käytettäväksi tarkoitettujen polttoaineiden vapautus kivennäisöljyjen valmisteverosta. 5. Espanjan kuningaskunta: - julkisen paikallisliikenteen ajoneuvojen moottoripolttoaineena käytettävä nestekaasu, - taksien moottoripolttoaineena käytettävä nestekaasu, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 6. Ranskan tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - taksien polttoaineet vuosittaisen kiintiön mukaisesti, - väestön vähenemisestä kärsivien alueiden tukemiseen tarkoitetut tietyt toimintaohjelmat. 7. Irlanti: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen, - julkisen paikallisliikenteen ajoneuvot, - moottoripolttoaineena käytettävä nestekaasu, maakaasu ja metaani, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - alumiinioksidien tuotanto Shannonin alueella, - vammaisten käyttämät ajoneuvot. 8. Italian tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvot, - takseissa käytettävä polttoaine, - jätteistä saatavien hiilivetykaasujen käyttö polttoaineena, - moottoriajoneuvojen polttoaineena käytetty metaani, - kulutus Van d'Aostan ja Gorizian alueilla, - kansallisten asevoimien käyttö, - sairasautot. 9. Luxemburgin suurherttuakunta: - julkisen paikallisliikenteen ajoneuvot, - nestekaasu, maakaasu ja metaani. 10. Alankomaiden kuningaskunta: - nestekaasu, maakaasu ja metaani, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - kansallisten asevoimien käyttö. 11. Itävallan tasavalta: - julkisen paikallisliikenteen ajoneuvojen moottoripolttoaineena käytettävä nestekaasu. 12. Portugalin tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvojen polttoaineena käytettävän nestekaasun, maakaasun ja metaanin vapauttaminen valmisteverosta, - Madeiran autonomisella alueella kulutettavan polttoöljyn valmisteveron alennus; alennus ei saa olla suurempi kuin polttoöljyn kuljetuksesta alueelle aiheutuneet lisäkustannukset, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 13. Suomen tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - vesiliikenne yksityisiä huvialuksia käyttäen, - kaikkiin tarkoituksiin käytetyn metaanin ja nestekaasun vapauttaminen valmisteverosta, - dieselpolttoaineen ja kevyen polttoöljyn valmisteverokantojen alentaminen edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - reformuloidun lyijyttömän ja lyijyä sisältävän bensiinin valmisteverokantojen alentaminen edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 14. Ruotsin kuningaskunta: - teollisiin tarkoituksiin käytettävien kivennäisöljyjen valmisteverokannan alentaminen edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - biologisesti valmistetun metaanin ja muiden jätekaasujen vapauttaminen valmisteverosta, - dieselpolttoaineen verokantojen alentaminen ympäristöluokitusten mukaan. 15. Ison-Britannian ja Pohjois-Irlannin yhdistynyt kuningaskunta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - julkisen paikallisliikenteen ajoneuvot, - moottoripolttoaineena käytettävä nestekaasu, maakaasu ja metaani, - vesiliikenne yksityisiä huvialuksia käyttäen, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 2 artikla Direktiivin 92/81/ETY 8 artiklan 4 ja 6 kohdan mukaisesti ja huolimatta kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY asetetuista velvoitteista seuraavilla jäsenvaltioilla on lupa 31 päivään joulukuuta 1999 saakka soveltaa edelleen alennettua valmisteverokantaa tai vapautuksia valmisteverosta, jollei neuvosto yksimielisesti ennen mainittua ajankohtaa komission ehdotuksesta päätä, muutetaanko jotakin poikkeusta tai kaikkia poikkeuksia taikka jatketaanko jotakin poikkeusta tai kaikkia poikkeuksia edelleen tietyn ajanjakson ajan: 1. Belgian kuningaskunta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selkeästi rikkipitoisuuteen ja alennettu verokanta ei missään tapauksessa saa olla alle 6,5 ecua tonnia kohti. 2. Tanskan kuningaskunta: - erisuuruisten valmisteverokantojen soveltaminen höyryjen talteenottojärjestelmällä varustetuilta huoltoasemilta myytyyn bensiiniin ja muilta huoltoasemilta myytyyn bensiiniin edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 3. Helleenien tasavalta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 4. Espanjan kuningaskunta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 5. Ranskan tasavalta: - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja raskaan polttoöljyn verokannan on vastattava voimassa olevassa yhteisölainsäädännössä säädettyä raskaan polttoöljyn vähimmäiskantaa, - julkisen liikenteen moottoripolttoaineena käytettävien kaasujen vapauttaminen valmisteverosta vuotuisen kiintiön mukaisesti. 6. Irlanti: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 7. Italian tasavalta - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 8. Luxemburgin suurherttuakunta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja alennettu verokanta ei missään tapauksessa saa olla alle 6,5 ecua tonnia kohti. 9. Itävallan tasavalta: - maakaasu ja metaani, - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 10. Portugalin tasavalta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - raskaan polttoöljyn valmisteverokannan alennus ympäristölle vähemmän haitallisten polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja raskaan polttoöljyn verokannan on vastattava voimassa olevassa yhteisölainsäädännössä säädettyä raskaan polttoöljyn vähimmäiskantaa. 11. Suomen tasavalta: - jäteöljyt, joita käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 12. Ruotsin kuningaskunta: - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - teollisiin tarkoituksiin käytettävien kivennäisöljyjen valmisteverokannan alentaminen ottamalla käyttöön sekä normaalia verokantaa alempi verokanta että yrityksille tarkoitettu alennettu verokanta edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja eivätkä vääristä kilpailua, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu. 13. Yhdistynyt kuningaskunta: - dieselpolttoaineen verokannan alentaminen ympäristölle vähemmän haitallisten polttoaineiden käytön edistämiseksi, - lyijyttömän bensiinin erisuuruiset verokannat erilaisten ympäristöluokitusten mukaisesti edellyttäen, että verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja. 3 artikla Direktiivin 92/81/ETY 8 artiklan 4 ja 6 kohdan mukaisesti ja huolimatta direktiivissä 92/82/ETY asetetuista velvoitteista seuraavilla jäsenvaltioilla on lupa 31 päivään joulukuuta 1998 saakka soveltaa jäljempänä yksilöityä alennettua valmisteverokantaa tai vapautuksia valmisteverosta ja jatkaa niiden soveltamista, ellei neuvosto yksimielisesti ennen mainittua ajankohtaa päätä, muutetaanko jotakin poikkeusta tai kaikkia poikkeuksia taikka jatketaanko jotakin poikkeusta tai kaikkia poikkeuksia edelleen tietyn ajanjakson aikana: 1. Ranskan tasavalta: - kulutus Korsikan saarella edellyttäen, että alennetut verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - Gardannen alueella alumiinioksidien tuottamisessa käytettävän raskaan polttoöljyn vapauttaminen valmisteverosta. 2. Italian tasavalta: - Sardiniassa alumiinioksidien tuotannossa polttoaineena käytettävien kivennäisöljyjen vapauttaminen valmisteverosta, - höyryn tuottamisessa käytettäväksi tarkoitetun polttoöljyn ja molekyyliseulojen kuivaus- ja regenerointiuuneissa käytettävän dieselöljyn valmisteverokannan alentaminen Reggio Calabrian alueella edellyttäen, että alennettu verokanta vastaa vähintään yhteisölainsäädännön mukaisia kivennäisöljyjen valmisteverojen vähimmäiskantoja, - Friuli-Venezia-Giulian alueella kulutetun bensiinin valmisteveron alentaminen edellyttäen, että alennettu verokanta vastaa vähintään yhteisölainsäädännön mukaista vähimmäiskantaa, - Udinen ja Triesten alueella kulutettavien kivennäisöljyjen valmisteverokannan alentaminen edellyttäen, että verokannat vastaavat vähintään yhteisölainsäädännön mukaisia vähimmäiskantoja. 3. Alankomaiden kuningaskunta: - dieselpolttoaineen verokannan alentaminen hyötyajoneuvojen osalta edellyttäen, että verokanta vastaa vähintään yhteisölainsäädännön mukaista vähimmäiskantaa. 4 artikla Seuraavat poikkeukset lakkaavat olemasta voimassa 1 päivästä tammikuuta 1998: 1. Belgian kuningaskunta: - tulvamaan kuivattamisessa käytettävät moottorit. 2. Helleenien tasavalta: - dieselpolttoaineen valmisteverokannan alennukset ympäristölle vähemmän haitallisten polttoaineiden käytön edistämiseksi edellyttäen, että tällaiset kannusteet liittyvät vakiintuneesti hyväksyttyihin teknisiin ominaisuuksiin, mukaan lukien tiheys, rikkipitoisuus, tislauspiste, setaaniluku ja -indeksi, ja että alennetut verokannat kaikissa tapauksissa vastaavat vähintään yhteisölainsäädännön mukaisia kivennäisöljyjen valmisteverojen vähimmäiskantoja, - suolanpoistolaitokset, - metropoliittojen virka-ajoneuvojen voimanlähteenä käytettävien polttoaineiden vapauttaminen kivennäisöljyjen valmisteverosta, - vesiliikenne yksityisiä huvialuksia käyttäen. 3. Irlanti - majakoiden käyttö. 4. Italian tasavalta: - tulvamaan kuivattamisessa käytettävät moottorit. 5. Alankomaiden kuningaskunta: - tulvamaan kuivattamisessa käytettävät moottorit, - suolanpoistolaitokset. 6. Ruotsin kuningaskunta: - kevyen polttoöljyn verokannan alentaminen ympäristöluokitusten mukaisesti. 7. Yhdistynyt kuningaskunta: - majakoiden käyttö. 5 artikla 1. Neuvoston päätökset 92/510/ETY (5), 93/697/EY (6), 95/585/EY (7), 96/273/EY (8), 96/418/EY (9), 97/91/EY (10), 97/92/EY (11), 97/93/EY (12) ja 97/136/EY (13) kumotaan 1 päivästä heinäkuuta 1997 alkaen. 2. Seuraavat luvat, jotka on annettu tiettyjen erityispolitiikkojen johdosta tehtyjen anomusten perusteella ja joista neuvoston katsotaan tehneen hiljaisesti päätöksen direktiivin 92/81/ETY 8 artiklan 4 kohdassa säädetyn kahden kuukauden määräajan umpeuduttua, kumotaan 1 päivästä heinäkuuta 1997 alkaen: - Saksalle sen 15 päivänä maaliskuuta 1994 esittämän pyynnön perusteella annettu lupa, josta komissio ilmoitti jäsenvaltioille 7 päivänä helmikuuta 1994; - Espanjalle sen 17 päivänä toukokuuta 1994 esittämän pyynnön perusteella annettu lupa, josta komissio ilmoitti jäsenvaltioille 17 päivänä kesäkuuta 1994; - Ranskalle sen 13 päivänä joulukuuta 1993 esittämän pyynnön perusteella annettu lupa, josta komissio ilmoitti jäsenvaltioille 7 päivänä huhtikuuta 1994; - Ranskalle sen 23 päivänä marraskuuta 1994 esittämän pyynnön perusteella annettu lupa, josta komissio ilmoitti jäsenvaltioille 19 päivänä joulukuuta 1994; - Italialle sen 15 päivänä maaliskuuta 1994 esittämän pyynnön perusteella annettu lupa, josta komissio ilmoitti jäsenvaltioille 5 päivänä huhtikuuta 1994; - Irlannille sen 30 päivänä heinäkuuta 1993 esittämän pyynnön perusteella annettu lupa, josta komissio ilmoitti jäsenvaltioille 15 päivänä syyskuuta 1993; - Portugalille sen 11 päivänä maaliskuuta 1994 esittämän pyynnön perusteella annettu lupa, josta komissio ilmoitti jäsenvaltioille 7 päivänä huhtikuuta 1994; - Yhdistyneelle kuningaskunnalle sen 20 päivänä tammikuuta 1994 esittämän pyynnön perusteella annettu lupa, josta komissio ilmoitti jäsenvaltioille 24 päivänä helmikuuta 1994. 6 artikla Tämä päätös on osoitettu kaikille jäsenvaltioille. Tehty Luxemburgissa 30 päivänä kesäkuuta 1997. Neuvoston puolesta A. NUIS Puheenjohtaja (1) EYVL N:o L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL N:o L 365, 31.12.1994, s. 46). (2) EYVL N:o C 382, 18.12.1996, s. 5 (3) EYVL N:o C 200, 30.6.1997 (4) EYVL N:o L 316, 31.10.1992, s. 19, direktiivi sellaisena kuin se on muutettuna direktiivillä 94/74/EY (EYVL N:o L 365, 31.12.1994, s. 46). (5) EYVL N:o L 316, 31.10.1992, s. 16 (6) EYVL N:o L 321, 23.12.1993, s. 29 (7) EYVL N:o L 327, 30.12.1995, s. 33 (8) EYVL N:o L 102, 25.4.1996, s. 40 (9) EYVL N:o L 172, 11.7.1996, s. 22 (10) EYVL N:o L 29, 31.1.1997, s. 53 (11) EYVL N:o L 29, 31.1.1997, s. 54 (12) EYVL N:o L 29, 31.1.1997, s. 55 (13) EYVL N:o L 52, 22.2.1997, s. 18